נמניה בילביה

נמניה בילביה (בבוסנית: Nemanja Bilbija; נולד ב-2 בנובמבר 1990 בבאניה לוקה שברפובליקה הפדרלית הסוציאליסטית של יוגוסלביה) הוא כדורגלן בוסני המשחק בעמדת החלוץ בקבוצת זרינסקי מוסטאר מליגת העל של בוסניה והרצגובינה ובנבחרת בוסניה והרצגובינה. בילביה הוא בנו של כדורגלן העבר מילוראד בילביה. בילביה נולד בבאניה לוקה והחל את דרכו ככדורגלן מקצועני בקבוצת בוראץ באניה לוקה, אשר למחלקת הנוער שלה הגיע בשנת 2000. ב-8 בנובמבר 2008 ערך את הופעת הבכורה שלו בליגת העל של בוסניה והרצגובינה, במשחק נגד פוסושיה. ב-7 במרץ 2009 הבקיע את שער הבכורה שלו במועדון, במשחק נגד אורשיה. ב-29 בינואר 2010 חתם בילביה על חוזה לארבע עונות בוויבודינה נובי סאד מליגת העל הסרבית. במהלך תקופתו במועדון, הושאל פעמיים לקבוצתו הקודמת, בוראץ באניה לוקה. ב-29 באוגוסט 2013 חתם בילביה על חוזה לשתי עונות בסרייבו מליגת העל הבוסנית. ב-4 ביולי 2015 חתם על חוזה לשתי עונות בספליט מליגת העל הקרואטית. ב-11 בפברואר 2016 חתם בילביה בזרינסקי מוסטאר מליגת העל הבוסנית בהעברה חופשית. ב-28 בפברואר הבקיע את שער הבכורה שלו במועדון, במשחק נגד סרייבו. ב-2 באוגוסט 2017 חתם על חוזה חדש לשתי עונות במועדון. ב-23 בדצמבר 2018 חתם בילביה בגאנגוון מהליגה של קוריאה הדרומית. ב-4 בינואר 2019 הצטרף באופן רשמי למועדון. ב-2 במרץ 2019 ערך את הופעת הבכורה שלו במועדון, בהפסד 2-0 לסנגג'ו סנגמו במסגרת הליגה. ב-15 במאי הבקיע את שער הבכורה שלו במועדון, בניצחון 2-0 על פאג'ו סיטיזן במסגרת הגביע הדרום קוריאני. ב-24 בדצמבר 2019 חזר בילביה לזרינסקי מוסטאר מליגת העל הבוסנית וחתם על חוזה לשלוש עונות וחצי. ב-23 בפברואר 2020, במשחק החזרה שלו, הבקיע שער בניצחון 2-0 על צ'ליק זניצה. בעונת 2020/2021 סיים בילביה כמלך השערים של ליגת העל הבוסנית, עם 17 שערים. ב-23 באוקטובר 2021, במשחק ליגה נגד סרייבו, הבקיע בילביה את השער ה-76 שלו במועדון, והפך למלך השערים בהיסטוריה של המועדון. בילביה שיחק בנבחרות הצעירות של בוסניה והרצגובינה. הוא שימש כקפטן נבחרת בוסניה והרצגובינה עד גיל 21, והוא מלך השערים בהיסטוריה של הנבחרת הצעירה, עם תשעה שערים. בחודש אוגוסט 2017 קיבל בילביה את זימון הבכורה שלו לנבחרת בוסניה והרצגובינה הבוגרת, לקראת משחקי מוקדמות מונדיאל 2018 נגד נבחרות קפריסין וגיברלטר. ב-28 בינואר 2018 ערך את הופעת הבכורה שלו בנבחרת, בתיקו 0-0 נגד נבחרת ארצות הברית במשחק ידידות. סרייבו אליפות בוסניה והרצגובינה (1): 2014/2015 הגביע הבוסני (1): 2013/2014 זרינסקי מוסטאר אליפות בוסניה והרצגובינה (3): 2015/2016, 2016/2017, 2017/2018 אישיים מלך השערים של ליגת העל של בוסניה והרצגובינה (1): 2020/2021 מדיה וקבצים בנושא נמניה בילביה בוויקישיתוף נמניה בילביה, באתר Transfermarkt נמניה בילביה, באתר Soccerway נמניה בילביה, באתר National Football Teams נמניה בילביה, באתר FootballDatabase.eu Tamara Bilbija: Otac je "krivac" što Nemanja i ja volimo Borac, Velikan iz Platonove će biti hit באתר klix, ‏ 5 באוגוסט 2017 (בבוסנית) Bilbija ponovo u Borcu? באתר radiosarajevo, ‏ 23 בינואר 2013 (בבוסנית) Travničani prekinuli post באתר sportsport, ‏ 8 בינואר 2008 (בבוסנית) Dvije pobjede i tri remija באתר sportsport, ‏ 7 במרץ 2009 (בבוסנית) Službeno: Bilbija 4 godine u Vojvodini באתר sportsport, ‏ 29 בינואר 2010 (בבוסנית) Nemanja Bilbija se nakon posudbe iz Borca vratio u Vojvodinu באתר klix, ‏ 17 ביוני 2013 (בבוסנית) Službeno: Bilbija potpisao za Sarajevo! באתר sportsport, ‏ 29 באוגוסט 2013 (בבוסנית) Nemanja Bilbija potpisao za RNK Split באתר sportsport, ‏ 4 ביולי 2015 (בבוסנית) Službeno: Nemanja Bilbija potpisao za Zrinjski באתר sportsport, ‏ 11 בפברואר 2016 (בבוסנית) Čudo neviđeno: Otpisani obilježili derbi u Mostaru באתר sportsport, ‏ 28 בפברואר 2016 (בבוסנית) Bilbija i Jakovljević produžili ugovore sa Zrinjskim באתר scsport, ‏ 2 באוגוסט 2017 (בבוסנית) Nemanja Bilbija napustio Zrinjski i potpisao za Gangwon באתר bih, ‏ 23 בדצמבר 2018 (בבוסנית) Nemanja Bilbija potpisao za Gangwon: Sretan sam što sam došao u ovu ligu באתר Klix, ‏ 4 בינואר 2019 (בבוסנית) Zaboravljeni Nemanja Bilbija konačno se upisao u listu strijelaca באתר sportsport, ‏ 16 במאי 2019 (בבוסנית) Zvanično: Nemanja Bilbija u Zrinjskom do ljeta 2023. godine באתר Klix, ‏ 24 בדצמבר 2019 (בבוסנית) Nemanja Bilbija ponio titulu najboljeg strijelca Premijer lige BiH באתר Klix, ‏ 30 במאי 2021 (בבוסנית) Bilbija srušio Sarajevo, a onda uzeo megafon i baklju u ruke באתר sportsport, ‏ 23 באוקטובר 2021 (בבוסנית) Top 10 scena holivudskih glumica u seksi rublju באתר sport1, ‏ 11 ביוני 2015 (בבוסנית) Baždarević otkrio karte za Kipar i Gibraltar באתר sportsport, ‏ 16 באוגוסט 2017 (בבוסנית) https://sportsport.ba/fudbal/prosinecki-debitovao-remijem-zmajevi-bez-golova-protiv-sad/266528 באתר sportsport, ‏ 29 בינואר 2018 (בבוסנית)